《有翅天马图》
宋代·牟巘五

何年尘镜昏乍洗，金背涌出差主怪诡。
自古空言马生角，今乃见马生两翅。
恐是渥洼种，往往感龙气。
龙惟神，飞行天，
若傅两翅何足贵。想似穆天子会瑶池，
肉多身重不得飞。一朝乘之逍遥出六合，
奔风轶电那容追。万里一日未旰，
当时从官无乃疲。或云车辙马迹往往有，
如此安用彼翅为。徒留诞谲诳后世，
我原观者列勿疑。我闻西王母，
参目而虎首，物以类应固宜尔。